Lav et referat af nedenstående tekst:

Tekst:
Den 18-årige mand blev søndag fremstillet i et lukket grundlovsforhør i Retten i Hjørring, hvorfor oplysningerne om sagen er sparsomme. Anklagemyndigheden havde formentlig regnet med, at den 18-årige ville blive varetægtsfængslet, men dommeren valgte i stedet at opretholde anholdelsen af manden i tre døgn. Den unge mand blev anholdt i går, og han sættes i forbindelse med et hjemmerøveri af særlig grov karakter hos en 43-årig mand. Et røveri, der fandt sted på en adresse i Bindslev. Ifølge politiets oplysninger er den 18-årige fra lokalområdet ved Bindslev. Den unge mand er sigtet for vold, trusler og hjemmerøveri af særlig grov karakter. Ifølge sigtelsen skulle den 43-årige være blevet slået med knytnæveslag og med et jernrør. Gerningsmændene skulle også have truet med, at smide den 43-årige ud over et rækværk. Anklagemyndigheden bad dommeren om at lukke dørene for offentligheden af hensyn til efterforskningen. Politiet mener nemlig,  at der er flere gerningsmænd i sagen, og de er endnu ikke anholdt. Den 18-årige nægter sig skyldig i sigtelserne.

Referat:
Retten i Hjørring har bestemt, at en 18-årig mand skal forblive anholdt i yderligere tre døgn, imens politiet fortsætter efterforskningen af et hjemmerøveri i fredags.